جھیل ارال بمطابق 1960ء
جھیل ارال 2003ء میں، 50 سال قبل یہ موجودہ حجم سے دوگنی تھی
**بحیرہ ارال**  وسط ایشیا کی ایک عظیم جھیل ہے جو قازقستان اور ازبکستان کے درمیان میں واقع ہے۔ اس جھیل کے چاروں طرف زمین ہے لیکن اپنے وسیع حجم کے باعث اسے سمندر کہا جاتا ہے۔ اسلامی تاریخ میں اس جھیل کو **بحیرہ خوارزم** کے نام سے جانا جاتا ہے۔ اس جھیل کا نام "ارال۔ ڈینگھز" سے نکلا ہے جو کرغز زبان کا لفظ ہے جس کا مطلب "جزائر کا سمندر" ہے۔ 1960ء کی دہائی سے اس جھیل کے پانی میں مسلسل کمی واقع ہو رہی ہے جس کی وجہ اس میں گرنے والے اہم دریاؤں سیر دریا اور آمو دریا سے نہریں نکال کر اس کے پانی کو وسیع پیمانے پر زراعت کے لیے استعمال کرنا ہے۔ ان اقدامات سے جھیل کے لیے پانی کے ذرائع ختم ہو کر رہ گئے اور یہ روز بروز سکڑتی چلی گئی اور کم پانی بھی شدید گرمی کے باعث بخارات میں تیزی سے تبدیل ہو رہا ہے۔ بحیرہ ارال جو کسی زمانے میں دنیا کی چوتھی سب سے بڑی جھیل تھا اب 1960ء کے مقابلے میں صرف 40 فیصد رہ گیا ہے۔ اب عالمی توجہ کے بعد اس قدرتی ورثے کی حفاظت کا منصوبہ تشکیل دیا گیا ہے لیکن اس سے بھی جھیل کے حجم میں قابل قدر اضافہ دیکھنے میں نہیں آیا۔ علاوہ ازیں یہ جھیل انتہائی آلودہ بھی ہے جس کی وجہ سوویت دور اور اس کے بعد ہتھیاروں کے تجربات، صنعتی منصوبہ جات اور کھاد سازی کی صنعت ہے۔

تاریخ
-----

بحیرہ ارال اگست 1985ء
ولادیمیر لینن اور بالشویکوں کی حکومت کے دوران میں 1918ء میں فیصلہ کیا گیا کہ آمو دریا اور سیر دریا، جو بحیرہ ارال کی زندگی کا سبب ہیں، کو صحراؤں کو سیراب کرنے کے لیے استعمال کیا جائے تاکہ چاول، تربوز، اناج اور خصوصاً کپاس کی کاشت کو بڑھایا جاسکے۔

فیصلے کے مطابق 1930ء کی دہائی میں وسیع پیمانے پر نہروں کی تعمیر کا آغاز کیا گیا لیکن بیشتر نہروں کی تعمیر انتہائی ناقص طریقے سے کی گئی جس سے بڑے پیمانے پر پانی کا ضیاع ہوا جس کا اندازہ اس بات سے لگایا جا سکتا ہے کہ قراقم نہر، جو وسط ایشیا کی سب سے بڑی نہر ہے، کا 70 فیصد پانی ضائع ہو جاتا ہے۔

1960ء تک 20 سے 50 مکعب کلو میٹر پانی بحیرہ ارال میں گرنے کی بجائے زمینوں کو سیراب کرنے لگا۔ جس کی وجہ سے یہ عظیم جھیل تیزی سے سکڑنا شروع ہو گئی۔ اس تیزی کا اندازہ اس بات سے لگایا جا سکتا ہے کہ 1961ء سے 1970ء تک صرف 10 سال کے عرصے میں جھیل کی سطح آب میں 20 سینٹی میٹر سالانہ کے حساب سے کمی ہونے لگی، 1970ء کی دہائی میں اس میں مزید اضافہ ہوا اور سالانہ 50 سینٹی میٹر کمی ہونے لگی۔ 1980ء کی دہائی میں سطح آب کے گرنے میں مزید تیزی واقع ہوئی اور اب 80 سے 90 سینٹی میٹر سالانہ کے حساب سے پانی کی سطح گرنے لگی۔ لیکن اس کے باوجود دونوں مذکورہ بالا دریاؤں کے پانی کے استعمال میں کمی نہ کی گئی بلکہ 1960ء سے 1980ء تک ان دریاؤں کے پانی کے استعمال میں دگنا اضافہ دیکھا گیا جس کے باعث اس عرصے میں کپاس کی کاشت بھی دوگنی ہو گئی۔

موجودہ صورت حال
---------------

ققرال کی خندق کے قیام کے بعد شمالی بحیرہ ارال کا موزانہ، بالائی منظر خندق کی تعمیر سے قبل کا ہے اور زیریں اس کے بعد کا
1960–2014
جھیل کی آبی سطح میں تقریباً 60 فیصد اور حجم کے حساب سے 80 فیصد کمی آئی ہے۔ 1960ء میں جب یہ دنیا کی چوتھی سب سے بڑی جھیل تھی تو اس کا رقبہ 68 ہزار مربع کلومیٹر تھا اور حجم 1100 مکعب کلو میٹر تھا لیکن 1998ء تک اس کا حجم گر کر صرف 28 ہزار 687 مربع کلو میٹر رہ گیا۔ اس طرح یہ اب دنیا کی آٹھویں سب سے بڑی جھیل ہے۔ اس عرصے کے دوران میں جھیل میں نمکیات کا بھی اضافہ ہوا۔

مسلسل سکڑتے رہنے کے باعث 1987ء میں جھیل ارال دو حصوں میں تقسیم ہو گئی جن میں شمالی بحیرہ ارال نسبتاً چھوٹی ہے جبکہ جنوبی جھیل ارال حجم میں بڑی ہے۔ دونوں جھیلوں کو ملانے کے لیے ایک مصنوعی نہر بھی کھودی گئی لیکن مسلسل سکڑنے کے باعث 1999ء میں یہ نہر بھی بند ہو گئی۔ 2003ء میں جنوبی بحیرہ ارال مزید دو حصوں مشرقی اور مغربی میں تقسیم ہو گیا۔

شمالی بحیرہ ارال میں پانی کو بحال کرنے کے لیے سیر دریا کے نہری نظام کی بہتری کے لیے منصوبے پر کام کیا جا رہا ہے۔ اکتوبر 2003ء میں قازق حکومت نے ارال کے دو حصوں کو الگ کرنے کے لیے ایک بند "ققرال" تعمیر کرنے کا اعلان کیا۔ اس بند پر کام اگست 2005ء میں مکمل ہوا جس کے بعد شمالی بحیرہ ارال کی سطح آب میں اضافہ دیکھنے میں آیا ہے اور نمکیات میں بھی کمی واقع ہوئی ہے۔ بند کے باعث بحیرہ ارال کی سطح میں 30 میٹر (98 فٹ) سے 38 میٹر (125 فٹ) تک کا اضافہ دیکھنے میں آیا ہے۔

* بحیرہ ارالبحیرہ ارال
* بحیرہ ارالبحیرہ ارال
* بحیرہ ارالبحیرہ ارال
* بحیرہ ارالبحیرہ ارال

حوالہ جات
---------

1. ↑
2. ↑
3. ↑  JAXA – South Aral Sea shrinking but North Aral Sea expanding

  


|  |  |
| --- | --- |
|  | ویکی ذخائر پر **بحیرہ ارال** سے متعلق سمعی و بصری مواد ملاحظہ کریں۔ |

| * د
* ب
* ت
**زمین کے بحار اور بحیرات** |
| --- |
| بحر منجمد شمالی | 
* خلیج اموندسن
* بحیرہ بیرنٹس
* بحیرہ بیوفورت
* بحیرہ چکچی
* بحیرہ شرقی سائبیریا
* بحیرہ گرین لینڈ
* بحیرہ کارا
* آبنائے کارا
* بحیرہ لیپٹف
* بحیرہ لنکن
* بحیرہ شہزادہ گستاو ایڈولف
* بحیرہ پچورا
* بحیرہ واندل
* بحیرہ ابیض

 |
| بحر اوقیانوس | 
* بحیرہ ایڈریاٹک
* بحیرہ ایجیئن
* بحیرہ البوران
* بحیرہ مجموعہ الجزائر
* بحیرہ ارجنٹائن
* خلیج بافین
* بحیرہ بلیبار
* خلیج بسکے
* بوثنیہ بے
* خلیج کامپیچی
* خلیج فنڈی
* بحیرہ اسود
* بحیرہ بوثنی
* بحیرہ کیریبین
* بحیرہ کاتالان
* بحیرہ سیلٹک
* بحیرہ بالٹک
* خلیج چیساپیک
* آبنائے ڈیوس
* آبنائے ڈنمارک
* رودبار انگلستان
* خلیج بوثنیہ
* خلیج فن لینڈ
* خلیج گنی
* خلیج مین
* خلیج میکسیکو
* خلیج ریگا
* خلیج سدرہ
* خلیج سینٹ لارنس
* خلیج وینیزویلا
* خلیج ہڈسن
* خلیج جیمز
* بحیرہ ایونی
* بحیرہ آئرش
* بحیرہ لیبراڈار
* بحیرہ الشرق
* بحیرہ لیبیا
* بحیرہ لیگوریئن
* بحیرہ مرمرہ
* بحیرہ میرتون
* بحیرہ شمال
* بحیرہ ناروے
* بحیرہ سارگاسو
* بحیرہ ایلانڈ
* بحیرہ ازوف
* بحیرہ کریٹ
* بحیرہ ساردینیا
* بحیرہ ہبريدس
* آبنائے صقلیہ
* بحیرہ تراکیہ
* بحیرہ تیرانی
* بحیرہ وادن

 |
| بحر ہند | 
* بحیرہ انڈمان
* بحیرہ عرب
* خلیج بنگال
* خلیج عدن
* خلیج عقبہ
* خلیج کھمبات
* خلیج کچھ
* خلیج عمان
* خلیج سوئز
* بحیرہ لاکادیو
* رودبار موزمبیق
* خلیج فارس
* بحیرہ احمر
* بحیرہ تیمور

 |
| بحر الکاہل | 
* بحیرہ آرافرا
* بحیرہ باندا
* بحیرہ بیرنگ
* بحیرہ بسمارک
* بحیرہ بوہای
* بحیرہ بوہول
* بحیرہ کاموتس
* بحیرہ سلیبس
* بحیرہ سرام
* بحیرہ چلی
* بحیرہ چیلوے
* بحیرہ کورل
* بحیرہ شرقی چین
* بحیرہ فلورس
* خلیج الاسکا
* خلیج کیلی فورنیا
* خلیج کارپنتاریا
* خلیج تھائی لینڈ
* خلیج ٹونکن
* بحیرہ ہالماہيرا
* بحیرہ جاوا
* بحیرہ کورو
* بحیرہ گراو
* بحیرہ ملوک
* بحیرہ فلپائن
* بحیرہ ساليش
* بحیرہ ساوو
* بحیرہ جاپان
* بحیرہ اخوتسک
* بحیرہ سيتو داخلی
* بحیرہ سیبویان
* بحیرہ سلیمان
* بحیرہ جنوبی چین
* بحیرہ سولو
* بحیرہ تسمان
* بحیرہ ویسایان
* بحیرہ اصفر

 |
| بحر منجمد جنوبی | 
* بحیرہ اموندسن
* آبنائے باس
* بحیرہ بلینگشهاوزن
* بحیرہ تعاون
* بحیرہ خلا نورد
* بحیرہ ڈیوس
* بحیرہ دورویل
* گزرگاہ ڈریک
* عظیم آسٹریلوی خلیج
* خلیج سینٹ ونسینٹ
* بحیرہ شاہ ہاکون ہفتم
* بحیرہ لزاريف
* بحیرہ ماوسن
* بحیرہ ریسر لارسن
* بحیرہ راس
* بحیرہ سکوٹیا
* بحیرہ ساموف
* خلیج سپینسر
* بحیرہ ودل

 |
| زمین بند بحیرات | 
* بحیرہ ارال
* بحیرہ قزوین
* بحیرہ مردار
* بحیرہ سالتون

 |